ভারত-চিন সীমান্ত হর্ষিলে এদিন সেনা জওয়ানদের সঙ্গে সকালে দীপাবলি পালন করেন প্রধানমন্ত্রী নরেন্দ্র মোদী। তারপর সেখান থেকে সেনা বাহিনীর বিশেষ হেলিকপ্টারে উড়ে যান কেদারনাথ মন্দিরে। পূর্বনির্ধারিতই ছিল প্রধানমন্ত্রীর এই কেদারনাথ আগমন। তবে কদিন আগে যেভাবে কেদারনাথে তুষারপাত শুরু হয়েছিল। তাতে তরতর করে পড়ছিল পারদ। মাইনাস ৬ ডিগ্রিতে পৌঁছেছিল তাপমাত্রা। পুরু বরফে ঢাকা পরেছিল কেদারনাথ চত্বর। সেই অবস্থা এদিন কিন্তু ছিল না। যদিও বরফ কেটেই এদিন প্রধানমন্ত্রীর জন্য পথ তৈরি করা হয়। তবে আবহাওয়া ছিল বেশ ঝলমলে। তবে পারদ ছিল ০ ডিগ্রির আশপাশে।